Google Analyticsi andmete lisamine Google Adsi aruannetesse
Selleks et importida Google Analyticsist ka seadmeülesed konversioonid, aktiveerige Google'i signaalid.Kui olete linkinud oma Google Analyticsi ja Google Adsi kontod, võite importida Google Analyticsi andmed Google Adsi ning vaadata neid oma Google Adsi kontol. Selles artiklis selgitatakse, kuidas lisada Google Analyticsi veerge Google Adsi aruannetele.
Ülevaate sellest, kuidas need andmed saavad kasulikud olla, ja muud kasulikku teavet leiate artiklist Google Analyticsi andmete vaatamine Google Adsi aruannetes.
Enne alustamist
Enne Google Analyticsi andmete lisamist Google Adsi aruannetele peate tegema järgmised toimingud.
- Lubage oma Google Adsi kontodel automaatne märgendamine.
- Linkige oma Google Adsi ja Google Analyticsi kontod. Importige kindlasti saidi mõõdikud vaate jaoks, mida soovite Google Adsi kontol vaadata.
- Selleks et importida Google Analyticsist ka seadmeülesed konversioonid, aktiveerige Google'i signaalid.
- Kontrollige aruandetabeli veeru „Toimingud“ olekusõnumit, et veenduda, et Google Analyticsi andmed imporditi. Veeru „Toimingud“ leidmiseks avage Google Ads, klikkige tööriistaikoonil, valige Lingitud kontod ja seejärel klikkige valikul Google Analytics.
Märkus. Enamikel juhtudel kulub andmete ja veergude Google Adsis nähtavaks muutumiseks vähem kui tund aega, kuid suuremate kontode puhul võib selleks kuluda kauem aega.
Kuidas lisada Google Analyticsi aruandeveerge?
Google Analyticsi andmete nägemiseks Google Adsis lisage Google Analyticsi aruandeveerud oma Google Adsi aruannetele, tehes järgmised toimingud.
- Klikkige vahekaardil, kuhu soovite Google Analyticsi veerge lisada: Kampaaniad, Reklaamirühmad, Reklaamid või Märksõnad.
- Klikkige menüül Veerud ja valige rippmenüüst Veergude muutmine.
- Tehke valik Google Analytics.
- Veergude valimiseks klikkige iga lisatava veeru kõrval nooleikoonil.
- Klikkige käsul Rakenda.
Tasub teada
- Alates 2019. aasta oktoobrist ei ole enne 2016. aasta maikuud kogutud Google Analyticsi andmed Google Adsis saadaval. Kui teil on vaja Google Analyticsi andmeid, mis pärinevad varasemast ajast kui mai 2016, siis avage Google Analytics.
- Teie imporditud Google Analyticsi mõõdikuid näevad kõik, kes kasutavad teie Google Adsi kontot.
- Teile vajaliku sihtteabe importimiseks tuleb Google Adsi konto kindlasti linkida kõikide asjakohaste Google Analyticsi vaadetega. Kui teie Google Adsi kontol on näiteks märksõnad ja reklaamid, mis sihivad sihtlehti neljal veebisaidil, tuleb Google Adsi konto kindlasti linkida Google Analyticsi vaatega kõigi nelja saidi puhul.
- Analyticsi andmed võite Google Adsi kontole importida vaid ühest vaatest atribuudi kohta ning maksimaalselt kümnest atribuudist.
- Kui te ei märgi kõiki lehti, mida tahate Google Analyticsis jälgida, ei saa te kõiki soovitud andmeid.
- Mobiilirakenduse mõõdikuid ei saa Google Analyticsi kaudu importida.
- Google Analyticsi mõõdikuid ei saa dimensiooniti (nt seadme põhjal) segmentida.